Oluyimba baalabye abantu balwagadde nnyo kwe kukola vidiyo era nayo etambula.
Musa Kavuma owa KT Events olwalabye ku vidiyo n'atuma basajja be okunoonyereza okulaba bwe lukola era w'osomera bino nga baatandise dda okukola ekibalo.
Agava e Makindye gagamba nti Kavuma ali mu nteeseganya n'abayimbi bano abawe ssente mu luyimba luno n'okubategekera ekivvulu mu mwezi gwa August, 2019 era amawulire gano gaawadde Carol Nantongo essanyu ng'agamba nti kye kiseera alye ku ntuuyo ze.
Wabula waliwo atugambye nti maneja Jeff Kiwa owa Sheebah Karungi tannaba kukkiriza kusaba kwa Kavuma.
Omanyi oluyimba luno lunyumira nnyo bamaama nga bagamba nti Carol Nantongo ne Sheebah baafuuse balooya baabwe.